קלייר פורלני

קלייר אנטוניה פורלני (באנגלית: Claire Antonia Forlani; נולדה ב-17 בדצמבר 1972) היא שחקנית קולנוע ותיאטרון אנגלייה.

ביוגרפיה
פורלני נולדה בטוויקנאהם, לונדון שבממלכה המאוחדת, למשפחה מרקע נוצרי. היא בתו של פייר לואיג'י פורלני, אמרגן מוזיקה מפרארה שבאיטליה ורעייתו האנגלייה, ברברה (לבית דיקנסון). בגיל 11, החלה ללמוד בבית ספר לאמנויות, שם למדה משחק. במהלך שש שנות לימודיה בבית הספר, למדה בנוסף גם ריקוד, מה שהוביל אותה לאחר מכן להופיע בהופעות על במה ב"מפצח האגוזים" ו"אורפיאוס בשאול".

קריירה
בשנת 1993 עברה משפחתה של פורלני לסן פרנסיסקו, כדי לאפשר הזדמנויות נרחבות יותר לליהוק בסרטים של הוליווד. מיד לאחר מכן, קיבלה פורלני תפקיד במיני-סדרה "J.F.K.: Reckless Youth", ובסרט "בית ספר לשוטרים מתחילים 7: משימה במוסקבה".

בשנת 1995 שיחקה בתפקיד משני בסרטו של קווין סמית' "עכברי הקניון". בשנת 1996 הופיעה בסרט הפעולה של מייקל ביי "הפריצה לאלקטרז".

היא המשיכה להופיע גם בסרטים המופצים ברחבי העולם, וגם בסרטים דלי תקציב. היא לוהקה לסרט "שוכני המצולות" משנת 1998, אך עזבה את הצילומים אליו כמה ימים לאחר התחלתם, עקב חילוקי דעות אומנותיים. באותה שנה כיכבה בסרט "לפגוש את ג'ו בלאק" לצד אנתוני הופקינס ובראד פיט, מה שהיה לסרט הרווחי ביותר שלה. היא הופיעה לאחר מכן במותחן "קוד מסוכן", אשר יצא לאקרנים בינואר 2001, וקיבל ביקורות מעורבות.

עוד באותה שנה, נבחרה פורלני לייצג את הפנים החדשות של חברת הקוסמטיקה "לוראל", וכן דורגה במקום ה-85 ברשימת 100 הנשים הסקסיות ביותר במגזין הגברים "FHM".

בשנת 2003 כיכבה לצד ג'קי צ'אן בסרט "הקמע". בסתיו 2006 הצטרפה לצוות השחקנים של סדרת הטלוויזיה "CSI: ניו יורק", כד"ר פייטון דריסקול.

חיים אישיים
בין השנים 1997–1998 יצאה פורלני עם השחקנים בניסיו דל טורו וג'ון קיוזק, ובין השנים 1998–1999 יצאה עם בראד פיט, קיאנו ריבס ובן סטילר. בשנת 2007 נישאה לשחקן הסקוטי דוגריי סקוט, ויש לה ממנו שני ילדים חורגים מנישואיו הראשונים, ובן משותף אותו אימצו ב-2014.

פילמוגרפיה
 Gypsy Eyes (1992)
 בית ספר לשוטרים מתחילים 7: משימה במוסקבה (1995)
 עכברי הקניון (1995)
 בסקיאט (1996)
 הפריצה לאלקטרז (1996)
 הפעם האחרונה בה ביצעתי התאבדות (1997)
 הכאב שבלב (1998)
 לפגוש את ג'ו בלאק (1998)
 אנשי המסתורין (1999)
 על בנים ועל בנות (2000)
 קוד מסוכן (2001)
 Triggermen (2002)
 הקמע (2003)
Northfork (2003)
 The Pentagon Papers  (2003)
 בובי ג'ונס (2004)
 בלי חוקים (2005)
 רקדן הצללים (2005)
 סיפורו של האלאם פו (2007)
 ירח מעל קרוליינה (2007)
 בשם המלך: אגדת המצור (2007)
Shannon's Rainbow (2009)
 מהמטבח באהבה (2011)
עיני פנדה (2013)
 מטען יקר (2016)
An Affair to Die For (2019)
במרחק נשימה (2019)
הסייח השחור (2020)
Salvation (TBA)

טלוויזיה 
 מסמכי הפנטגון (2003) - סרט טלוויזיה של FX
 קמלוט (2011)
 דומינה (2021)

קישורים חיצוניים

שחקניות קולנוע וטלוויזיה אנגליות
שחקניות תיאטרון אנגליות
בריטיות שנולדו ב-1972
בריטים שנולדו ב-1972